text:
 16.5.2019
 BG
 Официален вестник на Европейския съюз
 L 128/19
 РЕШЕНИЕ НА СЪВМЕСТНИЯ КОМИТЕТ НА ЕИП
 No 127/2017
 от 7 юли 2017 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2019/734]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2017/644 на Комисията от 5 април 2017 г. за определяне на методи за вземане на проби и анализ за целите на контрола на съдържанието на диоксини, диоксиноподобни PCB и недиоксиноподобни PCB в определени храни и за отмяна на Регламент (ЕС) No 589/2014 (1) следва да бъде включен в Споразумението за ЕИП.
 (2)
 Настоящото решение се отнася до законодателството относно хранителните продукти. Законодателството относно хранителните продукти не се прилага по отношение на Лихтенщайн дотогава, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в уводната част на глава XII от приложение II към Споразумението за ЕИП. Поради това настоящото решение не се прилага по отношение на Лихтенщайн.
 (3)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 Глава XII от приложение II към Споразумението за ЕИП се изменя, както следва:
 1.
 След точка 124 (Регламент (ЕС) 2015/2283 на Европейския парламент и на Съвета) се вмъква следната точка:
 „125.
 32017 R 0644: Регламент (ЕС) 2017/644 на Комисията от 5 април 2017 г. за определяне на методи за вземане на проби и анализ за целите на контрола на съдържанието на диоксини, диоксиноподобни PCB и недиоксиноподобни PCB в определени храни и за отмяна на Регламент (ЕС) No 589/2014 (ОВ L 92, 6.4.2017 г., стр. 9).“
 2.
 Текстът на точка 87 (Регламент (ЕС) No 589/2014 на Комисията) се заличава.
 Член 2
 Текстовете на Регламент (ЕС) 2017/644 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 8 юли 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 7 юли 2017 година.
 За Съвместния комитет на ЕИП
 Председател
 Sabine MONAUNI
 (1) ОВ L 92, 6.4.2017 г., стр. 9.
 (*1) Без отбелязани конституционни изисквания.


text:
 9.12.2021
 BG
 Официален вестник на Европейския съюз
 L 441/3
 РЕШЕНИЕ No 3/2021 НА КОМИТЕТА НА ПОСЛАНИЦИТЕ АКТБ—ЕС
 от 26 ноември 2021 година
 за изменение на Решение No 3/2019 на Комитета на посланиците АКТБ—ЕС за приемане на преходни мерки съгласно член 95, параграф 4 от Споразумението за партньорство АКТБ—ЕС [2021/2175]
 КОМИТЕТЪТ НА ПОСЛАНИЦИТЕ АКТБ—ЕС,
 като взе предвид Споразумението за партньорство между членовете на групата на държавите от Африка, Карибите и Тихоокеанския басейн, от една страна, и Европейската общност и нейните държави членки, от друга страна (1), и по-специално член 15, параграф 4 и член 16, параграф 2 във връзка с член 95, параграф 4 от него,
 като има предвид, че:
 (1)
 Споразумението за партньорство между членовете на групата на държавите от Африка, Карибите и Тихоокеанския басейн (АКТБ), от една страна, и Европейския съюз и неговите държави членки, от друга страна (наричано по-нататък „Споразумението за партньорство АКТБ—ЕС“), беше подписано в Котону на 23 юни 2000 г. и влезе в сила на 1 април 2003 г. В съответствие с Решение No 3/2019 на Комитета на посланиците АКТБ—ЕС („Решението за преходните мерки“) (2) то се прилага до 30 ноември 2021 г.
 (2)
 В съответствие с член 95, параграф 4, първа алинея от Споразумението за партньорство АКТБ—ЕС през септември 2018 г. бяха започнати преговори по ново споразумение за партньорство АКТБ—ЕС (наричано по-нататък „новото споразумение“). Новото споразумение няма да бъде готово за прилагане до 30 ноември 2021 г. — датата на изтичане на срока на действие на настоящата правна рамка. Поради това е необходимо да се измени Решението за преходните мерки, за да се удължи допълнително срокът на прилагане на разпоредбите на Споразумението за партньорство АКТБ—ЕС.
 (3)
 В член 95, параграф 4, втора алинея от Споразумението за партньорство АКТБ—ЕС е предвидено, че Съветът на министрите приема всички преходни мерки, които може да са необходими до влизането в сила на новото споразумение.
 (4)
 Съгласно член 15, параграф 4 от Споразумението за партньорство АКТБ—ЕС на 23 май 2019 г. Съветът на министрите АКТБ—ЕС делегира правомощието за приемане на преходните мерки на Комитета на посланиците АКТБ—ЕС (3).
 (5)
 Поради това е целесъобразно Комитетът на посланиците АКТБ—ЕС да приеме решение съгласно член 95, параграф 4 от Споразумението за партньорство АКТБ—ЕС за изменение на Решението за преходните мерки с цел удължаване на срока на прилагане на разпоредбите на Споразумението за партньорство АКТБ—ЕС до 30 юни 2022 г., до влизането в сила на новото споразумение или до временното прилагане на новото споразумение между Съюза и държавите от АКТБ, в зависимост от това кое от тях настъпи по-рано.
 (6)
 Разпоредбите на Споразумението за партньорство АКТБ—ЕС ще продължат да се прилагат с цел запазване на приемствеността в отношенията между Съюза и неговите държави членки, от една страна, и държавите от АКТБ, от друга страна. Поради това изменените преходни мерки нямат за цел внасяне на изменения в Споразумението за партньорство АКТБ—ЕС, както е посочено в член 95, параграф 3 от него,
 ПРИЕ НАСТОЯЩОТО РЕШЕНИЕ:
 Член 1
 В член 1 от Решение No 3/2019 на Комитета на посланиците АКТБ—ЕС датата „30 ноември 2021 г.“ се

type: contracts

jurisdiction: EU


text:
заменя с датата „30 юни 2022 г.“
 Член 2
 Настоящото решение влиза в сила на 1 декември 2021 г.
 Съставено в Брюксел на 26 ноември 2021 година.
 За Съвета на министрите АКТБ—ЕС
 От Комитета на посланиците АКТБ—ЕС
 Председател
 Iztok JARC
 (1) ОВ L 317, 15.12.2000 г., стр. 3. Споразумението за партньорство АКТБ—ЕС беше изменено със споразумението, подписано в Люксембург на 25 юни 2005 г. (ОВ L 209, 11.8.2005 г., стр. 27), и със споразумението, подписано в Уагадугу на 22 юни 2010 г. (ОВ L 287, 4.11.2010 г., стр. 3).
 (2) Решение No 3/2019 на Комитета на посланиците АКТБ—ЕС от 17 декември 2019 г. за приемане на преходни мерки съгласно член 95, параграф 4 от Споразумението за партньорство АКТБ—ЕС (ОВ L 1, 3.1.2020 г., стр. 3).
 (3) Решение No 1/2019 на Съвета на министрите АКТБ—ЕС от 23 май 2019 г. относно делегирането на правомощия на Комитета на посланиците АКТБ—ЕС за вземане на решението за приемане на преходни мерки съгласно член 95, параграф 4 от Споразумението за партньорство АКТБ—ЕС (ОВ L 146, 5.6.2019 г., стр. 114).


text:
 14.9.2017
 BG
 Официален вестник на Европейския съюз
 L 236/3
 ПРЕВОД
 ИЗМЕНЕНИЕ НА МОНРЕАЛСКИЯ ПРОТОКОЛ ЗА ВЕЩЕСТВАТА, КОИТО НАРУШАВАТ ОЗОНОВИЯ СЛОЙ
 Член I
 Изменение
 Член 1, параграф 4
 В член 1, параграф 4 от протокола думите:
 „приложение В или приложение Д“ се заменят със следното:
 „приложение В, приложение Д или приложение Е“.
 Член 2, параграф 5
 В член 2, параграф 5 от протокола думите:
 „и член 2З“ се заменят със следното:
 „членове 2З и 2Й“.
 Член 2, параграф 8, буква а), параграф 9, буква а) и параграф 11
 В член 2, параграф 8, буква а) и параграф 11 от протокола думите:
 „членове 2А до 2И“ се заменят със следното:
 „членове 2А—2Й“.
 В края на член 2, параграф 8, буква а) от протокола се добавя следното:
 „Всяко такова споразумение може да се разшири, за да се включат задължения относно потреблението или производството по силата на член 2Й, при условие че изчисленото общо ниво на потребление или производство на съответните страни не надвишава нивата, предвидени в член 2Й.“
 В член 2, параграф 9, буква а), подточка i) от протокола след думите:
 „да се внесат“
 се заличава следното:
 „и“.
 В член 2, параграф 9, буква а) подточка ii) от протокола се преномерира като подточка iii).
 След член 2, параграф 9, буква а), подточка i) се добавя следната подточка ii):
 „дали да се коригират потенциалите за глобално затопляне, посочени в група I от приложение А, приложение В и приложение Е, и, ако това се налага, какви точно корекции да се внесат; и“.
 Член 2Й
 След член 2И от протокола се вмъква следният член:
 „Член 2Й: Флуоровъглеводороди
 1. Всяка страна гарантира, че за дванадесетмесечния период, считано от 1 януари 2019 г., и за всеки следващ дванадесетмесечен период изчисленото ниво на потребление на контролираните вещества от приложение Е, изразено в еквиваленти на CO2, не надхвърля установения за съответните години съгласно букви а)—д) по-долу процент от средногодишната стойност на изчислените нива на потребление на контролираните вещества от приложение Е за 2011 г., 2012 г. и 2013 г. плюс петнадесет процента от посоченото в член 2Е, параграф 1 изчислено ниво на потребление на контролираните вещества от група I от приложение В, изразено в еквиваленти на CO2:
 а)
 2019 г. до 2023 г.: 90 %;
 б)
 2024 г. до 2028 г.: 60 %;
 в)
 2029 г. до 2033 г.: 30 %;
 г)
 2034 г. до 2035 г.: 20 %;
 д)
 2036 г. и след това: 15 %.
 2. Независимо от разпоредбите на параграф 1 от настоящия член страните могат да решат, че дадена страна трябва да гарантира, че за дванадесетмесечния период, считано от 1 януари 2020 г., и за всеки следващ дванадесетмесечен период изчисленото ниво на потребление на контролираните вещества от приложение Е, изразено в еквиваленти на CO2, не надхвърля установения за съответните години съгласно букви а)—д) по-долу процент от средногодишната стойност на изчислените нива на потребление на контролираните вещества от приложение Е за 2011 г., 2012 г. и 2013 г. плюс двадесет и пет процента от посоченото в член 2Е, параграф 1 изчислено ниво на потребление на контролираните


text:
вещества от група I от приложение В, изразено в еквиваленти на CO2:
 а)
 2020 г. до 2024 г.: 95 %;
 б)
 2025 г. до 2028 г.: 65 %;
 в)
 2029 г. до 2033 г.: 30 %;
 г)
 2034 г. до 2035 г.: 20 %;
 д)
 2036 г. и след това: 15 %.
 3. Всяка страна, която произвежда контролираните вещества от приложение Е, гарантира, че за дванадесетмесечния период, считано от 1 януари 2019 г., и за всеки следващ дванадесетмесечен период изчисленото ниво на производство на контролираните вещества от приложение Е, изразено в еквиваленти на CO2, не надхвърля установения за съответните години съгласно букви а)—д) по-долу процент от средногодишната стойност на изчислените нива на производство на контролираните вещества от приложение Е за 2011 г., 2012 г. и 2013 г. плюс петнадесет процента от посоченото в член 2Е, параграф 2 изчислено ниво на производство на контролираните вещества от група I от приложение В, изразено в еквиваленти на CO2:
 а)
 2019 г. до 2023 г.: 90 %;
 б)
 2024 г. до 2028 г.: 60 %;
 в)
 2029 г. до 2033 г.: 30 %;
 г)
 2034 г. до 2035 г.: 20 %;
 д)
 2036 г. и след това: 15 %.
 4. Независимо от разпоредбите на параграф 3 от настоящия член страните могат да решат, че дадена страна, която произвежда контролираните вещества от приложение Е, трябва да гарантира, че за дванадесетмесечния период, считано от 1 януари 2020 г., и за всеки следващ дванадесетмесечен период изчисленото ниво на производство на контролираните вещества от приложение Е, изразено в еквиваленти на CO2, не надхвърля установения за съответните години съгласно букви а)—д) по-долу процент от средногодишната стойност на изчислените нива на производство на контролираните вещества от приложение Е за 2011 г., 2012 г. и 2013 г. плюс двадесет и пет процента от посоченото в член 2Е, параграф 2 изчислено ниво на производство на контролираните вещества от група I от приложение В, изразено в еквиваленти на CO2:
 а)
 2020 г. до 2024 г.: 95 %;
 б)
 2025 г. до 2028 г.: 65 %;
 в)
 2029 г. до 2033 г.: 30 %;
 г)
 2034 г. до 2035 г.: 20 %;
 д)
 2036 г. и след това: 15 %.
 5. Параграфи 1—4 от настоящия член не се прилагат по отношение на случаите, при които страните са взели решение да разрешат определено ниво на производство или потребление, необходимо с оглед на видовете употреба, които те са определили за освободени.
 6. Всяка от страните, която произвежда вещества от група I от приложение В или вещества от приложение Е, гарантира, че за дванадесетмесечния период, считано от 1 януари 2020 г., и за всеки следващ дванадесетмесечен период емисиите от вещества от група II от приложение Е, генерирани във всяко предприятие, произвеждащо вещества от група II от приложение В или вещества от приложение Е, са унищожени — доколкото това е възможно — с помощта на технология, която е одобрена от страните в рамките на същия дванадесетмесечен период.
 7. Всяка от страните гарантира, че всяко унищожаване на вещества от група II от приложение Е, генерирани от предприятията, които произвеждат


text:
вещества от група I от приложение В или вещества от приложение Е, се извършва единствено с помощта на технологии, одобрени от страните.“
 Член 3
 Встъпителният текст на член 3 от протокола се заменя със следното:
 „1. За целите на членове 2, 2А—2Й и 5 всяка страна определя за всяка група вещества от приложения А, Б, В, Д или Е изчислените нива за:“.
 Знакът точка и запетая в края на член 3, буква а), подточка i) от протокола се заменя със следното:
 „, освен ако не е посочено друго в параграф 2;“.
 В края на член 3 от протокола се добавя следното:
 „; и
 г)
 емисиите на вещества от група II от приложение Е, генерирани във всяко предприятие, което произвежда вещества от група I от приложение В или вещества от приложение Е, чрез включване — наред с други елементи — на количествата, отделяни от утечки в оборудването, вентилационни отвори и устройства за унищожаване, но с изключение на количествата за използване, съхранение или унищожаване.
 2. При изчисляването на изразени в еквивалент на CO2 нива на производство, потребление, внос, износ и емисии на вещества от приложение Е и вещества от група I от приложение В за целите на член 2Й, член 2, параграф 5bis и член 3, параграф 1, буква г) всяка страна използва потенциалите за глобално затопляне на тези вещества, посочени в група I от приложение А, в приложение В и приложение Е.“
 Член 4, параграф 1sept
 След член 4, параграф 1sex от протокола се вмъква следният параграф:
 „1sept. В срок от една година от датата на влизане в сила на настоящия параграф всяка от страните забранява вноса на контролираните вещества от приложение Е от държавите, които не са страни по протокола.“
 Член 4, параграф 2sept
 След член 4, параграф 2sex от протокола се вмъква следният параграф:
 „2sept. След влизането в сила на настоящия параграф всяка от страните забранява износа на контролираните вещества от приложение Е към държавите, които не са страни по протокола.“
 Член 4, параграфи 5, 6 и 7
 В член 4, параграфи 5, 6 и 7 от протокола думите:
 „Анекси А, Б, В и Д“ се заменят със следното:
 „приложения А, Б, В, Д и Е“.
 Член 4, параграф 8
 В член 4, параграф 8 от протокола думите:
 „членове 2А до 2И“ се заменят със следното:
 „членове 2А—2Й“.
 Член 4Б
 След член 4Б, параграф 2 от протокола се вмъква следният параграф:
 „2bis. Всяка страна — в срок до 1 януари 2019 г. или в рамките на три месеца от датата на влизане в сила на настоящия параграф за тази страна, която от двете дати настъпи последно — установява и въвежда система за лицензиране на вноса и износа на нови, използвани, рециклирани и възстановени контролирани вещества от приложение Е. Всяка страна по член 5, параграф 1, която прецени, че не е в състояние да установи и въведе такава система до 1 януари 2019 г., може да отложи предприемането на тези действия до 1 януари 2021 г.“
 Член 5
 В член 5, параграф 4 от протокола думата:
 „2И“
 се заменя със


text:
следното:
 „2Й“.
 В член 5, параграфи 5 и 6 от протокола думите:
 „Член 2И“
 се заменят със следното:
 „членове 2И и 2Й“.
 В член 5, параграф 5 от протокола преди думите:
 „онези контролни мерки“ се добавя следното:
 „с“.
 След член 5, параграф 8ter от протокола се вмъква следният параграф:
 „8 qua
 а)
 Всяка страна по параграф 1 от настоящия член, при прилагане на корекциите по отношение на контролните мерки съгласно член 2Й в съответствие с член 2, параграф 9, има право да отложи спазването на контролните мерки, посочени в член 2Й, параграф 1, букви а)—д) и в член 2Й, параграф 3, букви а)—д), и да измени тези мерки, както следва:
 i)
 2024 г. до 2028 г.: 100 %;
 ii)
 2029 г. до 2034 г.: 90 %;
 iii)
 2035 г. до 2039 г.: 70 %;
 iv)
 2040 г. до 2044 г.: 50 %;
 v)
 2045 г. и след това: 20 %.
 б)
 Независимо от разпоредбите на буква а) по-горе страните могат да решат, че дадена страна по параграф 1 от настоящия член и при прилагане на корекциите по отношение на контролните мерки съгласно член 2Й в съответствие с член 2, параграф 9 има право да отложи спазването на контролните мерки, посочени в член 2Й, параграф 1, букви а)—д) и в член 2Й, параграф 3, букви а)—д), и да измени тези мерки, както следва:
 i)
 2028 г. до 2031 г.: 100 %;
 ii)
 2032 г. до 2036 г.: 90 %;
 iii)
 2037 г. до 2041 г.: 80 %;
 iv)
 2042 г. до 2046 г.: 70 %;
 v)
 2047 г. и след това: 15 %.
 в)
 С оглед на изчислението на своето базово ниво на потребление в съответствие с член 2Й всяка страна по параграф 1 от настоящия член има право да използва средната стойност на изчислените нива на потребление на контролираните вещества от приложение Е за 2020 г., 2021 г. и 2022 г. плюс шестдесет и пет процента от своето базово ниво на потребление на контролирани вещества от група I от приложение В, както е посочено в параграф 8ter от настоящия член.
 г)
 Независимо от разпоредбите на буква в) по-горе страните могат да решат, че с оглед на изчислението на своето базово ниво на потребление в съответствие с член 2Й дадена страна по параграф 1 от настоящия член има право да използва средната стойност на изчислените нива на потребление на контролираните вещества от приложение Е за 2024 г., 2025 г. и 2026 г. плюс шестдесет и пет процента от своето базово ниво на потребление на контролирани вещества от група I от приложение В, както е посочено в параграф 8ter от настоящия член.
 д)
 С оглед на изчислението на своето базово ниво на производство в съответствие с член 2Й всяка страна по параграф 1 от настоящия член, която произвежда контролираните вещества от приложение Е, има право да използва средната стойност на изчислените нива на производство на контролираните вещества от приложение Е за 2020 г., 2021 г. и 2022 г. плюс шестдесет и пет процента от своето базово ниво на производство на контролирани вещества


text:
от група I от приложение В, както е посочено в параграф 8ter от настоящия член.
 е)
 Независимо от разпоредбите на буква д) по-горе страните могат да решат, че с оглед на изчислението на своето базово ниво на производство в съответствие с член 2Й дадена страна по параграф 1 от настоящия член, която произвежда контролираните вещества от приложение Е, има право да използва средната стойност на изчислените нива на производство на контролираните вещества от приложение Е за 2024 г., 2025 г. и 2026 г. плюс шестдесет и пет процента от своето базово ниво на производство на контролирани вещества от група I от приложение В, както е посочено в параграф 8ter от настоящия член.
 ж)
 Букви а)— е) от настоящия параграф се прилагат по отношение на изчислените нива на производство и потребление, освен доколкото се прилага освобождаване във връзка с висока температура на средата въз основа на критерии, договорени от страните.“
 Член 6
 В член 6 от протокола думите:
 „членове 2А до 2И“ се заменят със следното:
 „членове 2А—2Й“.
 Член 7, параграфи 2, 3 и 3ter
 В член 7, параграф 2 от протокола след реда „— в приложение Е, за 1991 г.,“ се вмъква следният ред:
 „—
 в приложение Е, за 2011—2013 г., с изключение на страните по член 5, параграф 1, които ще предоставят тези данни за периода 2020—2022 г., като страните по член 5, параграф 1, за които се прилага член 5, параграф 8qua, букви г) и е), ще предоставят тези данни за периода 2024—2026 г.,“.
 В член 2, параграфи 7 и 3 от протокола думите:
 „С и Е“
 се заменят със следното:
 „В, Д и Е“.
 След член 7, параграф 3bis от протокола се добавя следният параграф:
 „3ter. Всяка страна предоставя на секретариата статистически данни за годишните емисии на контролирани вещества от група II от приложение Е за всяко предприятие в съответствие с член 3, параграф 1, буква г) от протокола.“
 Член 7, параграф 4
 В член 7, параграф 4 от протокола след думите:
 „статистически данни за“ и „предоставя данни за“ се добавя следното:
 „производството“.
 Член 10, параграф 1
 В член 10, параграф 1 от протокола думите:
 „и член 2З“
 се заменят със следното:
 „, член 2И и член 2Й“.
 В края на член 10, параграф 1 от протокола се добавя следното:
 „Когато дадена страна по член 5, параграф 1 реши да се възползва от финансиране по линия на друг финансов механизъм, в резултат на което ще бъде покрита част от нейните договорени пределни разходи, тази част не се поема от финансовия механизъм съгласно член 10 от настоящия протокол.“
 Член 17
 В член 17 от протокола думите:
 „членове 2А до 2И“ се заменят със следното:
 „членове 2А—2Й“.
 Приложение A
 Таблицата за група I в приложение А към протокола се заменя със следната таблица:
 Група
 Вещество
 Озоноразрушаващ потенциал *
 100-годишен потенциал за глобално затопляне
 Група I
 CFCl3
 (CFC-11)
 1,0
 4 750
 CF2Cl2
 (CFC-12)
 1,0
 10 900
 C2F3Cl3
 (CFC-113)
 0,8
 6 130
 C2F4Cl2
 (CFC-114)
 1,0
 10 000
 C2F5Cl
 (CFC-115)
 0,6
 7 370
 Приложение В и приложение Е
 Таблицата за група I


text:
в приложение В към протокола се заменя със следната таблица:
 Група
 Вещество
 Брой изомери
 Озоноразрушаващ потенциал *
 100-годишен потенциал за глобално затопляне ***
 Група I
 CHFCl2
 (HCFC-21) **
 1
 0,04
 151
 CHF2Cl
 (HCFC-22) **
 1
 0,055
 1 810
 CHFCl
 (HCFC-31)
 1
 0,02
 C2HFCl4
 (HCFC-121)
 2
 0,01-0,04
 C2HF2Cl3
 (HCFC-122)
 3
 0,02-0,08
 C2HF3Cl2
 (HCFC-123)
 3
 0,02-0,06
 77
 CHCl2CF3
 (HCFC-123) **
 —
 0,02
 C2HF4Cl
 (HCFC-124)
 2
 0,02-0,04
 609
 CHFClCF3
 (HCFC-124) **
 —
 0,022
 C2H2FCl3
 (HCFC-131)
 3
 0,007-0,05
 C2H2F2Cl2
 (HCFC-132)
 4
 0,008-0,05
 C2H2F3Cl
 (HCFC-133)
 3
 0,02-0,06
 C2H3FCl2
 (HCFC-141)
 3
 0,005-0,07
 CH3CFCl2
 (HCFC-141b) **
 —
 0,11
 725
 C2H3F2Cl
 (HCFC-142)
 3
 0,008-0,07
 CH3CF2Cl
 (HCFC-142b) **
 —
 0,065
 2 310
 C2H4FCl
 (HCFC-151)
 2
 0,003-0,005
 C3HFCl6
 (HCFC-221)
 5
 0,015-0,07
 C3HF2Cl5
 (HCFC-222)
 9
 0,01-0,09
 C3HF3Cl4
 (HCFC-223)
 12
 0,01-0,08
 C3HF4Cl3
 (HCFC-224)
 12
 0,01-0,09
 C3HF5Cl2
 (HCFC-225)
 9
 0,02-0,07
 CF3CF2CHCl2
 (HCFC-225ca) **
 —
 0,025
 122
 CF2ClCF2CHClF
 (HCFC-225cb) **
 —
 0,033
 595
 C3HF6Cl
 (HCFC-226)
 5
 0,02-0,10
 C3H2FCl5
 (HCFC-231)
 9
 0,05-0,09
 C3H2F2Cl4
 (HCFC-232)
 16
 0,008-0,10
 C3H2F3Cl3
 (HCFC-233)
 18
 0,007-0,23
 C3H2F4Cl2
 (HCFC-234)
 16
 0,01-0,28
 C3H2F5Cl
 (HCFC-235)
 9
 0,03-0,52
 C3H3FCl4
 (HCFC-241)
 12
 0,004-0,09
 C3H3F2Cl3
 (HCFC-242)
 18
 0,005-0,13
 C3H3F3Cl2
 (HCFC-243)
 18
 0,007-0,12
 C3H3F4Cl
 (HCFC-244)
 12
 0,009-0,14
 C3H4FCl3
 (HCFC-251)
 12
 0,001-0,01
 C3H4F2Cl2
 (HCFC-252)
 16
 0,005-0,04
 C3H4F3Cl
 (HCFC-253)
 12
 0,003-0,03
 C3H5FCl2
 (HCFC-261)
 9
 0,002-0,02
 C3H5F2Cl
 (HCFC-262)
 9
 0,002-0,02
 C3H6FCl
 (HCFC-271)
 5
 0,001-0,03
 *
 Когато е посочен диапазон от стойности на озоноразрушаващ потенциал (ОРП), за целите на протокола се използва най-високата стойност от този диапазон. Посочените в таблицата единични стойности на ОРП са определени посредством изчисления въз основа на лабораторни измервания. Посочените като диапазон от стойности се основават на приблизителни изчисления и са по-неточни. Диапазонът се отнася за изомерна група. Най-високата стойност представлява приблизително изчисление на ОРП на изомера с най-висок ОРП, а най-ниската — приблизително изчисление на ОРП на изомера с най-нисък ОРП.
 **
 Отнася се за веществата с най-голяма възможност за търговска реализация, като посочените срещу тях стойности на ОРП следва да се използват за целите на протокола.
 ***
 За вещества, за които не е посочен потенциал за глобално затопляне (ПГЗ), се използва стойност по подразбиране 0, докато бъде посочена стойност на ПГЗ посредством процедурата, предвидена в член 2, параграф 9, буква а), подточка ii).
 След приложение Д към протокола се добавя следното приложение:
 „
 Приложение Е: Контролирани вещества
 Група
 Вещество
 100-годишен потенциал за глобално затопляне
 Група I
 CHF2CHF2
 HFC-134
 1 100
 CH2FCF3
 HFC-134a
 1 430
 CH2FCHF2
 HFC-143
 353
 CHF2CH2CF3
 HFC-245fa
 1 030
 CF3CH2CF2CH3
 HFC-365mfc
 794
 CF3CHFCF3
 HFC-227ea
 3 220
 CH2FCF2CF3
 HFC-236cb
 1 340
 CHF2CHFCF3
 HFC-236ea
 1 370
 CF3CH2CF3
 HFC-236fa
 9 810
 CH2FCF2CHF2
 HFC-245ca
 693
 CF3CHFCHFCF2CF3
 HFC-43-10mee
 1 640
 CH2F2
 HFC-32
 675
 CHF2CF3
 HFC-125
 3 500
 CH3CF3
 HFC-143a
 4 470
 CH3F
 HFC-41
 92
 CH2FCH2F
 HFC-152
 53
 CH3CHF2
 HFC-152a
 124
 Група II
 CHF3
 HFC-23
 14 800
 “
 Член II
 Връзка с изменението от 1999 г.
 Никоя държава или регионална организация за икономическа интеграция няма право да депозира документ за ратифициране или приемане, нито за одобрение или присъединяване към настоящото изменение, освен ако предварително или едновременно с него не е депозирала такъв документ във връзка с изменението, прието на единадесетото заседание на страните, което бе проведено на 3 декември 1999


text:
г. в Пекин.
 Член III
 Връзка към Рамковата конвенция на ООН по изменение на климата и Протокола от Киото към нея
 Настоящото изменение няма за цел да изключи флуоровъглеводородите от обхвата на задълженията, съдържащи се в членове 4 и 12 от Рамковата конвенция на ООН по изменение на климата, нито в членове 2, 5, 7 и 10 от Протокола от Киото.
 Член IV
 Влизане в сила
 1.
 С изключение на посоченото в параграф 2 от настоящия член изменението влиза в сила на 1 януари 2019 г., при условие че са депозирани най-малко двадесет документа за ратифициране, приемане или одобрение на изменението от държави или регионални организации за икономическа интеграция, които са страни по Монреалския протокол за веществата, които нарушават озоновия слой. В случай че към посочената дата това условие не е изпълнено, изменението влиза в сила на деветдесетия ден след датата, на която е изпълнено.
 2.
 Измененията на член 4 от протокола — „Контрол върху търговията с държави, които не са страни“, предвидени в член I от настоящото изменение, влизат в сила на 1 януари 2033 г., при условие че са депозирани най-малко седемдесет документа за ратифициране, приемане или одобрение на измененията от държави или регионални организации за икономическа интеграция, които са страни по Монреалския протокол за веществата, които нарушават озоновия слой. В случай че към посочената дата това условие не е изпълнено, измененията влизат в сила на деветдесетия ден след датата, на която са изпълнени.
 3.
 За целите на параграфи 1 и 2 всеки такъв документ, депозиран от регионална организация за икономическа интеграция, не се счита за допълнителен към документите, депозирани от държавите — членки на такава организация.
 4.
 След влизането на настоящото изменение в сила в съответствие с параграфи 1 и 2 то влиза в сила за всяка друга страна по протокола на деветдесетия ден след датата на депозиране на документа ѝ за ратифициране, приемане или одобрение.
 Член V
 Временно прилагане
 Всяка страна може — по всяко време преди влизането в сила на настоящото изменение за посочената страна — да обяви, че до влизането в сила на изменението тя ще прилага временно която и да е мярка за контрол, посочена в член 2Й, както и съответните задължения за докладване съгласно член 7.
 Декларация на Европейския съюз в съответствие с член 13, параграф 3 от Виенската конвенция за защита на озоновия слой, отнасяща се до степента на неговата компетентност по отношение на въпросите, обхванати от Конвенцията и от Монреалския протокол за веществата, които нарушават озоновия слой
 В момента членки на Европейския съюз са следните държави: Кралство Белгия, Република България, Чешката република, Кралство Дания, Федерална република Германия, Република Естония, Ирландия, Република Гърция, Кралство Испания, Френската република, Република Хърватия, Италианската република, Република Кипър, Република Латвия, Република Литва, Великото херцогство Люксембург, Унгария, Република Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия, Кралство Швеция и Обединено кралство Великобритания и Северна Ирландия.
 Съгласно Договора за функционирането на Европейския съюз, и по-специално член 192, параграф 1 от него, Съюзът притежава компетентност да сключва международни споразумения и да


text:
изисква изпълнение на задълженията, произтичащи от тях, с оглед постигане на следните цели:
 —
 опазване, защита и подобряване на качеството на околната среда;
 —
 защита на човешкото здраве;
 —
 разумно и рационално използване на природните ресурси;
 —
 насърчаване на международно равнище на мерки за справяне с регионални или световни проблеми на околната среда, и по-специално борбата с изменението на климата.
 Съюзът е упражнил компетентността си в областта, обхваната от Виенската конвенция и Монреалския протокол, с приемането на правни инструменти, по-специално Регламент (ЕО) No 1005/2009 на Европейския парламент и на Съвета от 16 септември 2009 г. относно вещества, които нарушават озоновия слой (преработен) (1), който заменя предходното законодателство за защита на озоновия слой, и Регламент (ЕС) No 517/2014 на Европейския парламент и на Съвета от 16 април 2014 г. за флуорсъдържащите парникови газове и за отмяна на Регламент (ЕО) No 842/2006 (2). Съюзът е компетентен за изпълнението на онези задължения, произтичащи от Виенската конвенция и Монреалския протокол, по отношение на които разпоредбите на правните актове на Съюза, по-специално изброените по-горе, установяват общи правила и ако и доколкото тези общи правила са засегнати или променени по отношение на обхвата от разпоредбите на Виенската конвенция или Монреалския протокол или от акт, приет за тяхното изпълнение; иначе компетентността на Съюза продължава да е споделена между Съюза и неговите държави членки.
 Упражняването на компетенции от Европейския съюз в съответствие с Договорите поради своето естество е обект на постоянна еволюция. По тези причини Съюзът си запазва правото да променя настоящата декларация.
 В областта на научните изследвания, както е посочено в Конвенцията, Съюзът притежава компетентност да развива дейности, и по-специално да съставя и изпълнява програми; като упражняването на тази компетентност не възпрепятства държавите членки да упражняват своята компетентност.
 (1) ОВ L 286, 31.10.2009 г., стр. 1.
 (2) ОВ L 150, 20.5.2014 г., стр. 195.


text:
 2.8.2012
 BG
 Официален вестник на Европейския съюз
 L 207/36
 РЕШЕНИЕ НА СЪВМЕСТНИЯ КОМИТЕТ НА ЕИП
 No 56/2012
 от 30 март 2012 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението бе изменено с Решение на Съвместния комитет на ЕИП No 27/2012 от 10 февруари 2012 г. (1)
 (2)
 Решение за изпълнение 2011/453/ЕС на Комисията от 13 юли 2011 г. за приемане на указания за докладване от държавите членки съгласно Директива 2010/40/ЕС на Европейския парламент и на Съвета (2) следва да бъде включено в Споразумението,
 ПРИЕ НАСТОЯЩОТО РЕШЕНИЕ:
 Член 1
 След точка 17ка (Решение 2011/C 135/03 на Комисията) от приложение XIII към Споразумението се вмъква следната точка:
 „17кб.
 32011 D 0453: Решение за изпълнение 2011/453/ЕС на Комисията от 13 юли 2011 г. за приемане на указания за докладване от държавите членки съгласно Директива 2010/40/ЕС на Европейския парламент и на Съвета (ОВ L 193, 23.7.2011 г., стр. 48).“
 Член 2
 Текстовете на Решение за изпълнение 2011/453/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 31 март 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 март 2012 година.
 За Съвместния комитет на ЕИП
 Изпълняващ длъжността председател
 Gianluca GRIPPA
 (1) ОВ L 161, 21.6.2012 г., стр. 33.
 (2) ОВ L 193, 23.7.2011 г., стр. 48.
 (3) Без отбелязани конституционни изисквания.


text:
 3.10.2019
 BG
 Официален вестник на Европейския съюз
 L 254/40
 РЕШЕНИЕ НА СЪВМЕСТНИЯ КОМИТЕТ НА ЕИП
 No 229/2017
 от 15 декември 2017 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2019/1637]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Решение за изпълнение (ЕС) 2017/1532 на Комисията от 7 септември 2017 г. относно въпросите във връзка със сравнителната оценка на родентициди с антикоагулантно действие, в съответствие с член 23, параграф 5 от Регламент (ЕС) No 528/2012 на Европейския парламент и на Съвета (1) следва да бъде включено в Споразумението за ЕИП.
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 19 (Решение за изпълнение (ЕС) 2016/678 на Комисията) от глава XV от приложение II към Споразумението за ЕИП се вмъква следната точка:
 „20.
 32017 D 1532: Решение за изпълнение (ЕС) 2017/1532 на Комисията от 7 септември 2017 г. относно въпросите във връзка със сравнителната оценка на родентициди с антикоагулантно действие, в съответствие с член 23, параграф 5 от Регламент (ЕС) No 528/2012 на Европейския парламент и на Съвета (ОВ L 232, 8.9.2017 г., стр. 11).“
 Член 2
 Текстът на Решение за изпълнение (ЕС) 2017/1532 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
 Член 3
 Настоящото решение влиза в сила на 16 декември 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 15 декември 2017 година.
 За Съвместния комитет на ЕИП
 Председател
 Sabine MONAUNI
 (1) ОВ L 232, 8.9.2017 г., стр. 11.
 (*1) Без отбелязани конституционни изисквания.


text:
 7.12.2017
 BG
 Официален вестник на Европейския съюз
 L 322/3
 СПОРАЗУМЕНИЕ
 между Европейския съюз и Конфедерация Швейцария за свързване на техните системи за търговия с емисии на парникови газове
 ЕВРОПЕЙСКИЯТ СЪЮЗ, (наричан по-нататък „Съюзът“),
 от една страна, и
 КОНФЕДЕРАЦИЯ ШВЕЙЦАРИЯ, (наричана по-нататък „Швейцария“),
 от друга страна,
 (наричани по-нататък „страните“),
 КАТО ОСЪЗНАВАТ глобалното предизвикателство във връзка с изменението на климата и международните усилия, необходими за намаляване на емисиите на парникови газове с цел да се противодейства на изменението на климата;
 КАТО ОТБЕЛЯЗВАТ международните ангажименти за намаляване на емисиите на парникови газове, по-специално Рамковата конвенция на ООН по изменение на климата (РКООНИК) и Протокола от Киото към нея;
 КАТО ИМАТ ПРЕДВИД, че Швейцария и Съюзът споделят целта за значително намаляване на емисиите на парникови газове в периода до 2020 г. и по-нататък;
 КАТО СЪЗНАВАТ, че евентуални преразглеждания за бъдещи периоди на търгуване на системите за търговия с емисии на Съюза и Швейцария могат да породят необходимост от преразглеждане на настоящото споразумение, най-малкото за да се съхрани интегритетът на ангажиментите на страните за смекчаване на въздействието върху климата;
 КАТО ОТЧИТАТ, че системите за търговия с емисии представляват ефективно средство за разходоефективно намаляване на емисиите на парникови газове;
 КАТО ИМАТ ПРЕДВИД, че свързването на системите за търговия с емисии, даващо възможност за междусистемно търгуване с квоти за емисии, ще допринесе за изграждането на солиден международен въглероден пазар и допълнително ще засили усилията за намаляване на емисиите на свързалите своите системи страни;
 КАТО ИМАТ ПРЕДВИД, че посредством свързването на системите за търговия с емисии следва да се избягва изместването на емисии и изкривяването на конкуренцията между свързаните системи и следва да се осигури правилно функциониране на свързаните въглеродни пазари;
 КАТО ВЗЕХА ПРЕДВИД Системата за търговия с емисии на Съюза, въведена с Директива 2003/87/ЕО на Европейския парламент и на Съвета от 13 октомври 2003 г. за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета, изменена (наричана по-нататък „Директива 2003/87/ЕО“), и Швейцарската система за търговия с емисии, въведена със Закона за CO2 и Наредбата към него;
 КАТО ПРИПОМНЯТ, че Норвегия, Исландия и Лихтенщайн участват в Системата за търговия с емисии на Съюза;
 КАТО ИМАТ ПРЕДВИД, че, в зависимост от момента на ратифициране на настоящото споразумение, свързването следва да влезе в действие от 1 януари 2019 г. или от 1 януари 2020 г., без това да засяга по-ранно прилагане на основните критерии от Швейцария или Съюза, както и без да засяга временно прилагане на настоящото споразумение;
 КАТО СЪЗНАВАТ, че за свързването на системите за търговия с емисии ще е необходим достъп до чувствителна информация, както и обмен на такава информация между страните и следователно ще са необходими подходящи мерки за сигурност;
 КАТО ОТБЕЛЯЗВАТ, че настоящото споразумение не засяга разпоредбите, чрез които страните определят своите цели за намаляване на емисиите на парникови газове, които не са обхванати от техните системи за търговия с емисии;
 КАТО ОТЧИТАТ, че настоящото споразумение не трябва да засяга което и да е двустранно споразумение между Швейцария и Франция


text:
— по отношение на двудържавния статут на Европейското летище Базел-Мюлуз-Фрайбург, определен с Френско-швейцарската конвенция от 4 юли 1949 г. за изграждане и експлоатация на летището Базел-Мюлуз, при условие че в двустранното споразумение са зачетени основните критерии и технически разпоредби, определени в настоящото споразумение;
 КАТО ОТЧИТАТ, че разпоредбите на настоящото споразумение са съобразени с близките връзки и специалните отношения, съществуващи между Швейцария и Съюза;
 КАТО ПРИВЕТСТВАТ споразумението, постигнато на 21-та конференция на страните по РКООНИК, постигнато в Париж на 12 декември 2015 г., и като отчитат обстоятелството, че произтичащите от това споразумение въпроси във връзка с отчитането на посоченото споразумение ще бъдат разгледани в подходящо време,
 СЕ СПОРАЗУМЯХА ЗА СЛЕДНОТО:
 ГЛАВА I
 ОБЩИ РАЗПОРЕДБИ
 Член 1
 Цел
 С настоящото споразумение се свързват Системата за търговия с емисии на Съюза ( „СТЕ на ЕС“) със Системата за търговия с емисии на Швейцария ( „СТЕ на Швейцария“).
 Член 2
 Основни критерии
 Системите за търговия с емисии на страните („СТЕ“) съответстват поне на основните критерии, посочени в приложение I.
 ГЛАВА II
 ТЕХНИЧЕСКИ РАЗПОРЕДБИ
 Член 3
 Регистри
 1. Регистрите на страните отговарят на критериите, посочени в приложение I, част В.
 2. За да може да функционира връзката между СТЕ на ЕС и СТЕ на Швейцария се създава директна връзка между Дневника на ЕС за трансакциите (EUTL) към Регистъра на Съюза и Швейцарския допълнителен дневник на трансакциите (SSTL) към Швейцарския регистър, която ще даде възможност за прехвърляне от регистър до регистър на квоти за емисии, издадени в рамките на всяка от двете СТЕ.
 3. Тази връзка между регистрите трябва inter alia:
 а)
 да бъде администрирана за Швейцария от администратора на Швейцарския регистър и за Съюза — от централния администратор за Съюза,
 б)
 да бъде експлоатирана в съответствие с приложимите закони във всяка от юрисдикциите,
 в)
 да се поддържа от автоматизирани процеси, интегрирани както в Швейцарския регистър, така и в Регистъра на Съюза, които да дават възможност за провеждане на трансакции,
 г)
 да бъде реализирана по такъв начин, че да осигурява, доколкото е възможно, надеждна функционалност за ползвателите на Швейцарския регистър и на Регистъра на Съюза.
 4. Администраторът на Швейцарския регистър, централният администратор на Съюза или съвместно и двамата администратори могат временно да спират връзката между регистрите заради поддръжка на системата, нарушение на сигурността или риск за сигурността, в съответствие с приложимото законодателство на Швейцария и на Европейския съюз. В случай на временно спиране на връзката между регистрите заради поддръжка на системата, нарушение на сигурността или риск за сигурността, страните правят съответно уведомление възможно най-рано и правят така че временното спиране да е възможно най-кратко.
 5. За целите на предотвратяването на измами и запазване на пазарния интегритет на свързаните СТЕ страните действат незабавно и в близко сътрудничество помежду си, като използват наличните в своите юрисдикции мерки. В контекста на свързаните СТЕ администраторът на Швейцарския регистър, централният администратор за Съюза и националните администратори от държавите — членки на Съюза работят съвместно за свеждане до минимум на риска от измами, злоупотреби или престъпни действия във връзка с регистрите, реагират на такива инциденти и защитават интегритета на връзката между регистрите.


text:
Мерките, съгласувани от администраторите, за противодействие на риска от измами, злоупотреби или престъпни действия, се приемат с решение на Съвместния комитет.
 6. Администраторът на Швейцарския регистър и централния администратор за Съюза определят Общи работни процедури във връзка с технически или други въпроси, необходими за функционирането на връзката, с отчитане на приоритетите на вътрешното законодателство. Изготвените от администраторите Общи работни процедури пораждат действие след приемането им с решение на Съвместния комитет.
 7. Администраторът на Швейцарския регистър и централният администратор за Съюза изготвят Технически стандарти за свързването (LTS), базиращи се на определените в приложение II принципи, в които стандарти трябва да бъдат описани подробни изисквания за установяването на надеждна и защитена връзка между SSTL и EUTL. Изготвените от администраторите Технически стандарти за свързването пораждат действие след приемането им с решение на Съвместния комитет.
 8. Нуждаещите се от решаване въпроси, появяващи се във връзка с изграждането и експлоатацията на връзката между регистрите, се решават чрез своевременна консултация от администратора на Швейцарския регистър и централния администратор за Съюза, в съответствие с определените Общи работни процедури.
 Член 4
 Квоти за емисии и отчитане
 1. Квотите за емисии, които могат да се използват за отчитане на емисии в рамките на СТЕ на една от страните се признават за отчитане на емисии и по СТЕ на другата страна.
 „Квота за емисии“ означава квота за емитиране на един тон еквивалент на въглероден диоксид през определен период, издадена от СТЕ на ЕС или от СТЕ на Швейцария и валидна за целите по изпълнение на изискванията съгласно СТЕ на ЕС или СТЕ на Швейцария.
 2. Съществуващите ограничения за използването на специфични видове квоти в една от СТЕ могат да се прилагат и в другата СТЕ.
 3. Съответната СТЕ, в която е била издадена квота за емисии, трябва да е установима от регистровите администратори и от титулярите на партиди въз основа най-малкото на националния код и на серийния номер на квотата за емисии.
 4. Всяка страна трябва да информира другата страна най-малкото веднъж годишно за сумарното притежание в рамките на нейната СТЕ на квоти за емисии, издадени от другата система, както и за броя на издадените от другата СТЕ квоти за емисии, които са били предадени за отчитане на емисии или са били доброволно отменени.
 5. Страните трябва да отчитат нетните потоци на квоти в съответствие с одобрените от РКОНИК принципи и правила за отчитане, след тяхното влизане в сила. Този механизъм се определя в приложение към настоящото споразумение, което се приема от Съвместния комитет.
 6. След като влезе в сила вторият период на задължения по Протокола от Киото, страните прехвърлят или придобиват достатъчен брой предписани емисионни единици (ПЕЕ), валидни за втория период на задължения по Протокола от Киото в рамките на съгласуван период от време и, в случай на прекратяване на споразумението съгласно член 16 — отчитат нетните потоци на квоти между страните, доколкото такива квоти са били предадени за отчитане на емисии от оператори в рамките на СТЕ и доколкото такива квоти представляват емисии, включени в Анекс А към Протокола от Киото. Механизмът за такива трансакции се определя в


text:
приложение към настоящото споразумение, което се приема с решение на Съвместния комитет след като влезе в сила изменението на Протокола от Киото. Посоченото приложение включва също споразумение за управление на събираната като налог част от постъпленията от първото международно прехвърляне на ПЕЕ.
 Член 5
 Тръжна продажба
 1. Продажбата на квоти от страните става само чрез търгове.
 2. Операторите в рамките на всяка от двете СТЕ съответстват на условията за подаване на заявка за участие в търговете за квоти. Достъпът на оператори по всяка от двете СТЕ до такива търгове се предоставя на недискриминационна основа. За да се осигури интегритетът на търговете, съответствието с условията за подаване на заявка за участие в търговете може да се разширява само по отношение на такива други категории участници, които са регламентирани от правото на някоя от страните, или на които специално е разрешено да участват в търговете.
 3. Тръжната продажба на квоти за емисии провежда по открит, прозрачен и недискриминационен начин и в съответствие с критериите, посочени в приложение I, част Г.
 ГЛАВА III
 ВЪЗДУХОПЛАВАНЕ
 Член 6
 Включване на въздухоплавателните дейности
 Страните се задължават да включат въздухоплавателните дейности в своите респективни СТЕ в съответствие с основните критерии, определени в приложение I, част Б. Включването на въздухоплавателните дейности в СТЕ на Швейцария на Швейцария отразява същите принципи като тези на СТЕ на ЕС, по-специално по отношение на обхвата, лимита и правилата за предоставяне на квоти.
 Член 7
 Преразглеждане на настоящото споразумение в случай на промени относно въздухоплавателните дейности
 1. В случай на промени в СТЕ на ЕС по отношение на въздухоплавателните дейности, съответстващата част Б от приложение I се преразглежда от Съвместния комитет в съответствие с член 13, параграф 2.
 2. При всички случаи Съвместният комитет провежда заседание преди края на 2018 г. за преразглеждане на съответните разпоредби на настоящото споразумение, свързани с обхвата на въздухоплавателните дейности, в съответствие с член 13, параграф 2.
 ГЛАВА IV
 ЧУВСТВИТЕЛНА ИНФОРМАЦИЯ И СИГУРНОСТ
 Член 8
 Чувствителна информация
 1. „Чувствителна информация“ означава информация и материали в устна, визуална или документна форма или върху магнитен или електронен носител, включително оборудване и техника, която е била предоставена или обменена между страните във връзка с настоящото споразумение и i) чието неразрешено разкриване би могло да причини различни степени на вреди или щети на интересите на Швейцария, Съюза или една или повече държави — членки на Съюза; ii) за която в интерес на сигурността на една от страните е необходима защита срещу неразрешено разкриване; и iii) която има маркировка за чувствителна информация, поставена от една от страните.
 2. Без това да засяга съответните закони и подзаконови актове на страните, всяка страна защитава чувствителната информация, по-специално срещу неразрешено разкриване или загуба на интегритет, в съответствие с изискванията за сигурност и степените на чувствителност, както и с указанията за боравене с чувствителна информация, определени съответно в приложения II, III, и IV. „Боравенето с чувствителна информация“ включва генериране, обработка, съхранение, предаване или унищожаване на чувствителна информация или на всяка друга съдържаща се в нея информация.
 Член 9
 Степени на чувствителност на информацията
 1. Всяка страна носи


text:
самостоятелно отговорност за маркиране на подаваната от нея информация като чувствителна и за понижаване или премахване на степента на чувствителност на подаваната информация. В случаите, при които страните подават съвместно чувствителната информация, страните се споразумяват относно маркирането и степента на чувствителност, както и относно понижаване или премахване на степента на чувствителност.
 2. Чувствителната информация се маркира като ETS CRITICAL (информация за СТЕ с критично значение), ETS SENSITIVE (чувствителна информация за СТЕ) или ETS LIMITED (информация за СТЕ с ограничение на достъпа), в съответствие с нейната степен на чувствителност, както е описано в приложение III.
 3. Инициаторът на чувствителната информация от подалата информацията страна понижава до по-ниска степен чувствителността на информацията веднага след като по-високата степен на чувствителност престане да бъде необходима, или съответно премахва статута на чувствителна информация веднага след като информацията престане да се нуждае от защита срещу неразрешено разкриване или загуба на интегритет.
 4. Подаващата информацията страна информира получаващата страна за всяка нова чувствителна информация и степента й на чувствителност, или за премахванията на статута на чувствителна информация.
 5. Страните се задължават да съставят и да поддържат списък на споделяната чувствителна информация.
 ГЛАВА V
 РАЗРАБОТВАНЕ НА ЗАКОНОДАТЕЛСТВО
 Член 10
 Разработване на законодателство
 1. Настоящото споразумение не засяга правото на всяка от страните да изменя или приема законодателство, относимо към настоящото споразумение, включително правото да приема по-строги мерки за защита.
 2. В случай че една от страните разработва законодателство в област, относима към настоящото споразумение, тя своевременно уведомява другата страна в писмена форма. За тази цел Съвместният комитет създава процедура за редовeн обмен на информация и провеждане на консултации.
 3. След уведомление по параграф 2 всяка страна може да поиска обмен на мнения по него в рамките на Съвместния комитет съгласно член 13, параграф 4, по-специално за да се оцени дали съответното законодателство би засегнало пряко критериите, определени в приложение I.
 4. Ако една от страните приеме предложение за законодателен акт, относим към настоящото споразумение, тя предава негово копие на представителя (представителите) на другата страна в Съвместния комитет.
 5. Съответно след приемането на законодателен акт, относим към настоящото споразумение от една от страните, тя предава негово копие на представителя (представителите) на другата страна в Съвместния комитет.
 6. Ако Съвместният комитет стигне до заключението, че съответния законодателен акт пряко засяга критериите, определени в приложение I, той взема решение за съответно изменение на релевантната част на приложение I. Такова решение се взема в рамките на шест месеца от датата на отнасяне на въпроса до Съвместния комитет.
 7. В случай, че в рамките на посочения в параграф 6 срок не може да бъде взето решение за изменение на приложение I, в срок от осем месеца от датата на отнасяне на въпроса до Съвместният комитет той разглежда всички по-нататъшни възможности за запазване на доброто функциониране на настоящото споразумение и взема необходимите за тази цел решения.
 Член 11
 Координация
 1. Страните координират усилията си в областите, относими към настоящото споразумение, и по-специално по отношение на определените в приложенията критерии, така че да осигуряват правилно прилагане на настоящото споразумение и интегритета на СТЕ на страните,


text:
както и за да избягват изместване на въглеродни емисии и неоправдано нарушаване на конкуренцията в рамките на свързаните СТЕ.
 2. Такова координиране се извършва по-специално чрез официален или неофициален обмен и предоставяне на информация и, по искане на някоя от страните, чрез консултации в Съвместния комитет.
 ГЛАВА VI
 СЪВМЕСТЕН КОМИТЕТ
 Член 12
 Състав и функциониране на Съвместния комитет
 1. Създава се Съвместен комитет, съставен от представители на страните.
 2. Всяка от страните може да поиска свикването на заседание. Съвместният комитет провежда заседание в срок до 30 дни от искането.
 3. След като влязат в сила, вземаните от Съвместния комитет решения в предвидените в настоящото споразумение случаи стават обвързващи за страните, които предприемат необходимите стъпки за осигуряване на тяхното въвеждане в действие и прилагане.
 4. Съвместният комитет изготвя своя вътрешен правилник. Вземаните от Съвместния комитет решения трябва да бъдат одобрени и от двете страни.
 5. Съвместният комитет може да реши да учреди всякакъв вид подкомитети или работна групи, които да го подпомагат в изпълнение на задълженията му.
 Член 13
 Функции на Съвместния комитет
 1. Съвместният комитет е натоварен с администрирането и осигуряването на правилното изпълнение на настоящото споразумение.
 2. Съвместният комитет може да реши да приеме ново приложение или да измени съществуващо приложение към настоящото споразумение.
 3. Ако някоя от страните предложи изменения на членове от настоящото споразумение, те се обсъждат от Съвместния комитет. В случай, че Съвместният комитет одобри предложението, той го представя на страните за да бъде прието в съответствие с техните съответни вътрешни процедури.
 4. Ако бъде отправено искане в съответствие с член 10, параграф 3, Съвместният комитет провежда обмен на мнения относно предложеното законодателство, по-специално по въпроса дали то би довело до несъответствие на СТЕ на съответната страна с определените в приложенията критерии.
 5. В случай на суспендиране или преди да се направи уведомление за прекратяване на споразумението в съответствие с членове 15 и 16, Съвместният комитет провежда обмен на мнения и се стреми да бъде постигнато съгласие за вдигане на суспендирането или за предотвратяване на прекратяването.
 6. Съвместният комитет се стреми да урежда споровете, отнесени до него от страните, в съответствие с член 14.
 7. Съвместният комитет извършва периодични преразглеждания на настоящото споразумение в светлината на всякакви евентуални значими изменения в някоя от двете СТЕ, включително по отношение на пазарния надзор или във връзка със започването на нов период на търгуване, за да гарантира по-специално, че свързването на системите не застрашава вътрешните цели за намаляване на емисиите на някоя от страните или интегритета и правилното функциониране на техните въглеродни пазари.
 8. Функциите на Съвместния комитет се ограничават до тези, които са предвидени в настоящото споразумение.
 ГЛАВА VII
 УРЕЖДАНЕ НА СПОРОВЕ
 Член 14
 Уреждане на спорове
 1. При поява на спорове между страните, те се задължават да ги отнасят за разрешаване до Съвместния комитет.
 2. В случай, че Съвместният комитет не успее да разреши спора в срок от шест месеца след датата на отнасянето му до него, спорът се отнася, по искане на някоя от страните, до Постоянния арбитражен съд в съответствие с Правилника на Постоянния арбитражен


text:
съд от 2012 г.
 3. В случай на суспендиране или прекратяване на настоящото споразумение, механизмът за разрешаване на спорове продължава да се прилага по отношение на споровете, посочени в параграф 1, които са възникнали по време на прилагането на настоящото споразумение.
 ГЛАВА VIII
 СУСПЕНДИРАНЕ И ПРЕКРАТЯВАНЕ
 Член 15
 Суспендиране на член 4, параграф 1
 1. Без това да засяга посоченото в член 16, всяка от страните може да суспендира прилагането на член 4, параграф 1 от настоящото споразумение при следните обстоятелства:
 а)
 ако счита, че другата страна не изпълнява, изцяло или частично, задълженията по член 2, член 3, параграф 1, член 4, параграф 1, член 5, параграф 3, член 6, член 8, параграф 2, член 10, параграфи 2, 4 и 5 и член 18, параграф 2;
 б)
 ако писмено уведоми другата страна за намерението си да свърже своята СТЕ с тази на трета страна в съответствие с член 18;
 в)
 ако писмено уведоми другата страна за намерението си да прекрати настоящото споразумение в съответствие с член 16.
 2. Страната, която реши да суспендира член 4, параграф 1 от настоящото споразумение, уведомява писмено другата страна за решението си, като прилага към уведомлението обосновка за суспендирането. Решението да суспендира член 4, параграф 1 от настоящото споразумение се оповестява веднага след като е направено уведомление до другата страна.
 3. Суспендирането на член 4, параграф 1 на настоящото споразумение може да е само временно. В случай, че член 4, параграф 1 бъде суспендиран съгласно параграф 1, буква а) от настоящия член, суспендирането приключва с разрешаването на спора съгласно член 14. В случай, че член 4, параграф 1 бъде суспендиран съгласно параграф 1, буква б) или буква в) от настоящия член, суспендирането е с продължителност 3 месеца. Страната може да реши да скъси или удължи продължителността на суспендирането.
 4. По време на суспендирането не могат да се предават за отчитане квоти в СТЕ, от която те не произхождат. Всички други трансакции остават възможни.
 5. В случай, че от момента на предаването на законодателното предложение до изтичането на срока по член 10, параграф 6 не е било поискано провеждане на обмен на мнения в Съвместния комитет съгласно член 10, параграф 3, или ако е бил проведен такъв обмен на мнения и Съвместният комитет е стигнал до заключение, че новото законодателство не засяга пряко критериите, никоя от страните не може да суспендира прилагането на член 4, параграф 1 на основание, че другата страна вече не изпълнява задължението си да спазва критериите, определени в приложение I.
 Член 16
 Прекратяване
 1. Всяка от страните може по всяко време да прекрати настоящото споразумение чрез писмено уведомяване на другата страна, след като е проведена консултация в Съвместния комитет. Прекратяването поражда действие 6 месеца след като е направено уведомление до другата страна. Решението се оповестява след като е направено уведомление до другата страна.
 2. В случай на неподновяване или премахване на СТЕ на някоя от страните настоящото споразумение автоматично се прекратява в последния ден на функциониране на въпросната СТЕ.
 3. В случай на прекратяване страните постигат споразумение относно бъдещото използване и съхранение


text:
на информацията, която вече е била обменена между тях, с изключение на данните, съдържащи се в съответния регистър. Ако не бъде постигнато споразумение всяка от страните може да поиска заличаване на предоставената информация.
 ГЛАВА IX
 ЗАКЛЮЧИТЕЛНИ РАЗПОРЕДБИ
 Член 17
 Изпълнение
 1. Страните предприемат всички необходими мерки за осигуряване на изпълнение на своите задължения, в съответствие с настоящото споразумение, включително на решенията на Съвместния комитет.
 2. Страните се въздържат от всяка мярка, която би могла да застраши постигането на целите на настоящото споразумение.
 Член 18
 Свързване с трети страни
 1. Страните могат да преговарят с трета страна с оглед свързване на съответните им СТЕ.
 2. В случай, че страна преговаря за свързване с трета страна, страната тя уведомява за това другата страна по настоящото споразумение и редовно да ѝ изпраща актуални данни за състоянието на преговорите.
 3. Преди да се осъществи свързване на една от страните по настоящото споразумение с трета страна, другата страна по настоящото споразумение взема решение дали да приеме другото споразумение за свързване или да прекрати настоящото споразумение. В случай, че тя приеме другото споразумение за свързване, суспендирането на член 4, параграф 1 се прекратява.
 4. При свързване с трета страна е възможно да бъдат преразгледани разпоредбите по настоящото споразумение.
 Член 19
 Приложения
 Приложенията към настоящото споразумение са неразделна част от него.
 Член 20
 Езици
 Настоящото споразумение е съставено в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език, като всички текстове са еднакво автентични.
 Член 21
 Ратифициране и влизане в сила
 1. Без да се засяга член 16, настоящото споразумение се сключва за неопределен срок.
 2. Настоящото споразумение подлежи на ратифициране или одобрение от страните съгласно техните съответни вътрешни процедури.
 3. Страните разменят своите инструменти за ратифициране или одобрение само след като счетат, че са изпълнени всички условия за свързването, определени в настоящото споразумение.
 4. Настоящото споразумение влиза в сила на следващия 1 януари в годината след размяната на инструментите за ратифициране или одобрение на страните.
 5. Влизането в сила на член 4, параграф 6 е обусловено от влизането в сила и за двете страни на изменението от Доха на Протокола от Киото, прието на 8-та среща на страните (Решение 1/CMP.8; втория период на задължения).
 Член 22
 Временно прилагане
 Преди влизането в сила на настоящото споразумение членове 11 — 13 от него се прилагат временно от датата на неговото подписване.
 Съставено в Берн на двадесет и трети ноември две хиляди и седемнадесета година.
 Hecho en Berna el veintitrés de noviembre del año dos mil diecisiete.
 V Bernu dne dvacátého třetího listopadu dva tisíce sedmnáct.
 Udfærdiget i Bern, den treogtyvende november to tusind og sytten.
 Geschehen zu Bern am dreiundzwanzigsten November zweitausendsiebzehn.
 Kahe tuhande seitsmeteistkümnenda aasta novembrikuu kahekümne kolmandal päeval Bernis.
 Έγινε στη Βέρνη, στις είκοσι τρεις Νοεμβρίου δύο χιλιάδες δεκαεπτά.
 Done at Bern on the twenty third day of November in the year two thousand and seventeen.
 Fait à Berne, le vingt-trois novembre deux mille dix-sept.
 Sastavljeno


text:
u Bernu dvadeset trećeg studenoga dvije tisuće sedamnaeste.
 Fatto a Berna addì ventitré novembre duemiladiciassette.
 Bernē, divi tūkstoši septiņpadsmitā gada divdesmit trešajā novembrī.
 Sudarytas Berne du tūkstančiai septynioliktų metų lapkričio dvidešimt trečią dieną.
 Kelt Bernben, a kétezer-tizenhetedik év november havának huszonharmadik napján.
 Magħmul f'Bern fit-tlieta u għoxrin jum ta' Novembru tas-sena elfejn u sbatax.
 Gedaan te Bern, drieëntwintig november tweeduizend zeventien.
 Sporządzono w Bernie w dniu dwudziestego trzeciego listopada dwa tysiące siedemnastego roku.
 Feito em Berna aos vinte e três dias do mês de novembro de dois mil e dezassete.
 Întocmit la Berna la douăzeci și trei noiembrie două mii șaptesprezece.
 V Berne dvadsiateho tretieho novembra dvetisíc sedemnásť.
 V Bernu, triindvajsetega novembra dva tisoč sedemnajst.
 Tehty Bernissä kahdentenakymmenentenäkolmantena päivänä marraskuuta vuonna kaksituhattaseitsemäntoista.
 Utfärdat i Bern den tjugotredje november tjugohundrasjutton.
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 За Конфедерация Швейцария
 Por la Confederación Suiza
 Za Švýcarskou konfederaci
 For Det Schweiziske Forbund
 Für die Schweizerische Eidgenossenschaft
 Šveitsi Konföderatsiooni nimel
 Για την Ελβετική Συνομοσπονδία
 For the Swiss Confederation
 Pour la Confédération suisse
 Za Švicarsku Konfederaciju
 Per la Confederazione Svizzera
 Šveices Konfederācijas vārdā –
 Šveicarijos Konfederacijos vardu
 A Svájci Államszövetség részéről
 Għall-Konfederazzjoni Svizzera
 Voor de Zwitserse Bondsstaat
 W imieniu Konfederacji Szwajcarskiej
 Pela Confederação Suíça
 Pentru Confederația Elvețiană
 Za Švajčiarsku konfederáciu
 Za Švicarsko konfederacijo
 Sveitsin valaliiton puolesta
 För Schweiziska edsförbundet
 ПРИЛОЖЕНИЕ I
 ОСНОВНИ КРИТЕРИИ
 А. Основни критерии за стационарни инсталации
 Основни критерии
 В СТЕ на ЕС
 В СТЕ на Швейцария
 Задължителен характер на участието в СТЕ
 Участието в СТЕ е задължително за инсталациите, които извършват посочените по-долу дейности и генерират посочените по-долу емисии на парникови газове.
 Участието в СТЕ е задължително за инсталациите, които извършват посочените по-долу дейности и генерират посочените по-долу емисии на парникови газове.
 Като минимум СТЕ обхваща дейностите, посочени в:
 Приложение I към Директива 2003/87/ЕО, във вида, в който е в сила на датата на подписване на настоящото споразумение
 Член 40, параграф 1 от Наредбата за CO2 и приложение 6 към нея, във вида, в който са в сила на датата на подписване на настоящото споразумение
 Като минимум СТЕ трябва да обхваща парниковите газове, посочени в:
 Приложение II към Директива 2003/87/ЕО, във вида, в който е в сила на датата на подписване на настоящото споразумение
 Член 1, параграф 1 от Наредбата за CO2, във вида, в който е в сила на датата на подписване на настоящото споразумение
 Необходимо е да бъде определен лимит за СТЕ, който да е поне толкова ограничен, колкото посочения в:
 Директива 2003/87/ЕО, във вида, в който е в сила на датата на подписване на настоящото споразумение
 —
 Член 18, параграф 1 от Закона за CO2,
 —
 Член 45,


text:
параграф 1от Наредбата за CO2
 във вида, в който са в сила на датата на подписване на настоящото споразумение
 Равнището на амбициозност на СТЕ трябва да бъде поне такова, каквото е посочено в:
 Член 9 и член 9а от Директива 2003/87/ЕО, във вида, в който са в сила на датата на подписване на настоящото споразумение
 —
 Член 3 и член 18, параграф 1 от Закона за CO2
 —
 Член 45, параграф 1 от Наредбата за CO2 и приложение 8 към нея
 във вида, в който са в сила на датата на подписване на настоящото споразумение
 Качествените ограничения за използване на международни кредити за намалени емисии трябва да са поне толкова строги, колкото е посочено в:
 —
 Членове 11а и 11б от Директива 2003/87/EО
 —
 Регламент (ЕС) No 550/2011 от 7 юни 2011 г. на Комисията за определяне съгласно Директива 2003/87/ЕО на Европейския парламент и на Съвета на някои ограничения, приложими за използването на международни кредити за намалени емисии от проекти, отнасящи се за технологични газове
 —
 Член 58 от Регламент (ЕС) No 389/2013 от 2 май 2013 г. на Комисията за създаване на Регистър на ЕС съгласно Директива 2003/87/ЕО на Европейския парламент и на Съвета и решения No 280/2004/ЕО и No 406/2009/ЕО на Европейския парламент и на Съвета и за отмяна на регламенти (ЕС) No 920/2010 и (ЕС) No 1193/2011 на Комисията,
 във вида, в който са в сила на датата на подписване на настоящото споразумение
 —
 Член 5 и член 6 от Закона за CO2
 —
 Член 4 и член 4а, параграф 1 от Наредбата за CO2 и приложение 2 към нея
 във вида, в който са в сила на датата на подписване на настоящото споразумение
 Количествените ограничения за използване на международни кредити за намалени емисии трябва да са поне толкова строги, колкото е посочено в:
 —
 Член 11а от Директива 2003/87/ЕО
 —
 Регламент (ЕС) No 389/2013 на Комисията от 2 май 2013 г. за създаване на Регистър на ЕС съгласно Директива 2003/87/ЕО на Европейския парламент и на Съвета и решения No 280/2004/ЕО и No 406/2009/ЕО на Европейския парламент и на Съвета и за отмяна на регламенти (ЕС) No 920/2010 и (ЕС) No 1193/2011 на Комисията
 —
 Регламент (ЕС) No 1123/2013 на Комисията от 8 ноември 2013 г. за определяне на права за международни кредити съгласно Директива 2003/87/ЕО на Европейския парламент и на Съвета,
 във вида, в който са в сила на датата на подписване на настоящото споразумение
 —
 Член 3, параграф 2 и член 16, параграф 2 от Закона за CO2
 —
 Член 48 от Наредбата за CO2,
 във вида, в който са в сила на датата на подписване на настоящото споразумение
 Количеството на безплатно предоставяните квоти се изчислява въз основа на параметри (benchmarks) и корекционни коефициенти. Количеството на квотите, които се заделят за нови участници на пазара, трябва да е максимум пет процента от количеството на квотите за периода от 2013 г. до 2020 г. Квотите, които не се предоставят безплатно, се продават чрез търгове. За тази цел СТЕ трябва да отговаря поне:
 —
 Членове 10, 10а,


text:
10б и 10в от Директива 2003/87/ЕО
 —
 Решение 2011/278/ЕС на Комисията от 27 април 2011 г. за определяне на валидни за целия Европейски съюз преходни правила за хармонизираното безплатно разпределяне на квоти за емисии съгласно член 10а от Директива 2003/87/ЕО на Европейския парламент и на Съвета.
 —
 Изчисления за определяне на коефициент за междусекторна корекция в рамките на СТЕ на ЕС за периода от 2013 г. до 2020 г.
 —
 Списък във връзка с изместването на въглеродни емисии, 2014 г.,
 във вида, в който са в сила на датата на подписване на настоящото споразумение
 —
 Член 18, параграф 2 и член 19, параграфи 2 и 3 от Закона за CO2
 —
 Член 45, параграф 2, член 46 и член 47 от Наредбата за CO2 и приложение 9 към нея,
 във вида, в който са в сила на датата на подписване на настоящото споразумение
 В СТЕ се предвиждат санкции, налагани при обстоятелствата и имащи размер, както е посочено в:
 Член 16 от Директива 2003/87/ЕО, във вида, в който е в сила на датата на подписване на настоящото споразумение
 —
 Член 21 от Закона за CO2
 —
 Член 56 от Наредбата за CO2,
 във вида, в който са в сила на датата на подписване на настоящото споразумение
 Мониторингът и докладването във връзка със СТЕ трябва да бъдат поне толкова строги, колкото е посочено в:
 —
 Член 14 от Директива 2003/87/EО и приложение IV към нея,
 —
 Регламент (ЕС) No 601/2012 на Комисията от 21 юни 2012 г. относно мониторинга и докладването на емисиите на парникови газове съгласно Директива 2003/87/ЕО на Европейския парламент и на Съвета,
 във вида, в който са в сила на датата на подписване на настоящото споразумение
 —
 Член 20 от Закона за CO2
 —
 Членове 49, 50 — 53 и 55 от Наредбата за CO2,
 във вида, в който са в сила на датата на подписване на настоящото споразумение
 Верифицирането и акредитирането във връзка със СТЕ трябва да бъдат поне толкова строги, колкото е посочено в:
 —
 Член 15 от Директива 2003/87/EО и приложение V към нея,
 —
 Регламент (ЕС) No 600/2012 на Комисията от 21 юни 2012 г. относно проверката на докладите за емисии на парникови газове и на докладите за тонкилометри и относно акредитацията на проверяващи органи съгласно Директива 2003/87/ЕО на Европейския парламент и на Съвета.
 във вида, в който са в сила на датата на подписване на настоящото споразумение
 —
 Членове 51 — 54 от Наредбата за CO2, във вида, в който са в сила на датата на подписване на настоящото споразумение
 Б. Основни критерии за въздухоплаването
 Основни критерии
 За ЕС
 За Швейцария
 Задължителен характер на участието в СТЕ
 Участието в СТЕ е задължително за въздухоплавателните дейности, съответстващи на посочените по-долу критерии.
 Участието в СТЕ е задължително за въздухоплавателните дейности, съответстващи на посочените по-долу критерии.
 Обхватът на въздухоплавателните дейности и парниковите газове и разпределянето на полетите и съответните им емисии в зависимост от принципа на отправната точка на полетите, както е посочено в:
 —
 Директива 2003/87/ЕО
 —
 Членове 17, 29, 35 и 56, както и приложение


text:
VII към Регламент (ЕС) No 389/2013 на Комисията от 2 май 2013 г. за създаване на Регистър на ЕС съгласно Директива 2003/87/ЕО на Европейския парламент и на Съвета и решения No 280/2004/ЕО и No 406/2009/ЕО на Европейския парламент и на Съвета и за отмяна на регламенти (ЕС) No 920/2010 и (ЕС) No 1193/2011 на Комисията
 —
 Полетите от летища, разположени на територията на Швейцария, до летища, разположени в Европейското икономическо пространство („ЕИП“), се изключват от СТЕ на ЕС съгласно член 25а от Директива 2003/87/ЕО, считано от 2017 г.
 Законът за CO2 и Наредбата за CO2 във вида, в който са в сила на датата на влизане в сила на настоящото споразумение:
 1. Обхват:
 Полетите, които пристигат на или заминават от летище, разположено на територията на Швейцария, с изключение на полетите, които заминават от летище, разположено в ЕИП.
 В на Швейцария могат да се прилагат всякакви временни дерогации по отношение на обхвата на СТЕ, които са в съответствие с дерогациите, въведени в СТЕ на ЕС, като например дерогации по смисъла на член 28а от Директива 2003/87/ЕО. Във връзка с въздухоплавателните действия се обхващат само емисиите на CO2.
 2. Ограничения на обхвата
 Посоченият в точка 1 общ обхват не включва:
 1.
 Полети, извършвани единствено за транспортиране по официален повод на управляващ монарх и най-близките му/ѝ роднини, на държавни ръководители, правителствени ръководители и министри на държави, когато това е подкрепено от съответното указание за характера на полета в летателния план;
 2.
 Военни, митнически и полицейски полети;
 3.
 Полети, свързани с издирване и спасяване, полети за гасене на пожари, хуманитарни полети и полети за бърза медицинска помощ;
 4.
 Полети, извършвани изключително по правилата за визуални полети, както тези правила са формулирани в приложение 2 към Конвенцията от 7 декември 1944 г. за международното гражданско въздухоплаване;
 5.
 Полети, завършващи на летището, от което е излетяло въздухоплавателното средство, и по време на които не са извършвани планирани междинни кацания;
 6.
 Тренировъчни полети, проведени изключително с цел получаване или запазване на свидетелство или на клас, когато става въпрос за летателен екипаж, когато това е подкрепено от съответната забележка в летателния план, при условие че полетът не служи за превоз на пътници и/или товари или за позициониране или превоз на въздухоплавателното средство;
 7.
 Полети, изпълнявани изключително за целите на научноизследователска дейност;
 8.
 Полети, извършвани изключително с цел проверка, изпитване или сертифициране на въздухоплавателното средство или на летателно или наземно оборудване;
 9.
 Полети, извършвани от въздухоплавателни средства със сертифицирано максимално тегло при излитане, по-малко от 5 700 килограма;
 10.
 Полети на търговски оператори на въздухоплавателни средства, чиито сумарни годишни емисии са по-малки от 10 000 тона годишно в рамките на полетите в обхвата на СТЕ на Швейцария, или които имат по-малко от 243 полета/период в продължение на три последователни четиримесечни периода в обхвата на СТЕ на Швейцария, ако тези оператори не попадат в обхвата на СТЕ на ЕС.
 11.
 Полети на нетърговски оператори на въздухоплавателни средства в обхвата на СТЕ на Швейцария на Швейцария със сумарни годишни емисии под 1 000 тона годишно в съответствие с респективната дерогация, прилагана


text:
в СТЕ на ЕС, ако тези оператори не попадат в обхвата на СТЕ на ЕС.
 Обмен на съответни данни относно прилагането на ограниченията за обхващане на въздухоплавателни дейности
 Двете страни си сътрудничат във връзка с прилагането на ограниченията за обхващане на полети съответно в СТЕ на Швейцария и в СТЕ на ЕС за търговски и нетърговски оператори в съответствие с настоящото приложение 1, част Б. По-специално, двете страни осигуряват своевременно подаване на всички съответни данни, за да дадат възможност за правилно идентифициране на полетите и на операторите на въздухоплавателни средства, попадащи в обхвата на СТЕ на Швейцария и на СТЕ на ЕС.
 Лимит (общо количество на квотите, които да бъдат предоставени на оператори на въздухоплавателни средства)
 Член 3в от Директива 2003/87/ЕО.
 Този лимит трябва да е с подобна степен на строгост като съответния лимит в СТЕ на ЕС, по-специално по отношение на процентите на намаление между годините и периодите на търгуване. Квотите в лимита трябва да се предоставят както следва:
 —
 15 % се предоставят чрез тръжна продажба,
 —
 3 % се заделят в специален резерв,
 —
 82 % се предоставят безплатно.
 Това разпределение може да бъде преразглеждано в съответствие с членове 6 и 7 от настоящото споразумение.
 До 2020 г. количеството на квотите в рамките на лимита ще се изчисляват отдолу-нагоре въз основа на количеството на безплатните квоти в съответствие с горепосоченото разпределение на квотите в лимита. Всякакви евентуални временни дерогации по отношение на обхвата на СТЕ налагат съответно пропорционално коригиране на предоставяните количества квоти.
 Считано от 2021 г. нататък количеството на квотите в рамките на лимита се определя въз основа на лимита от 2020 г., като се взема предвид възможен процент за годишно намаление на количеството на квотите в съответствие със СТЕ на ЕС.
 Предоставяне на квоти за емисии от въздухоплаването чрез тръжна продажба на квоти
 Член 3г от Директива 2003/87/ЕО.
 Тръжната продажба на швейцарските квоти за емисии, подлежащи на тръжна продажба, се провежда от швейцарския компетентен орган. Правата върху приходите от тръжната продажба на швейцарските квоти са на Швейцария.
 Специален резерв за определени оператори на въздухоплавателни средства
 Член 3е от Директива 2003/87/ЕО.
 Квотите се заделят в специален резерв за нови участници на пазара и бързорастящи оператори, с изключение на периода до 2020 г., за който Швейцария няма да има специален резерв, като се има предвид че референтната година за набиране на данни за швейцарските въздухоплавателни дейности е 2018 г.
 Параметър (benchmark) за безплатно предоставяне на квоти на оператори на въздухоплавателни средства
 Член 3д от Директива 2003/87/ЕО.
 Параметърът не надхвърля съответния параметър в СТЕ на ЕС.
 До 2020 г. годишният параметър е 0,000642186914222035 квоти за тонкилометър.
 Безплатно предоставяне на квоти за емисии на оператори на въздухоплавателни средства.
 Член 3д от Директива 2003/87/ЕО.
 Корекциите на количествата издавани квоти се правят в съответствие с член 25а от Директива 2003/87/ЕО пропорционално на съответните задължения за докладване и предаване на квоти, произтичащи от действащия обхват по СТЕ на ЕС върху полетите между ЕИП и Швейцария.
 Броят на квотите за емисии, предоставяни безплатно на оператори на въздухоплавателни средства, се изчислява чрез умножаване на


text:
реализираните тонкилометри през референтната година по приложимия параметър (benchmark).
 Качествените ограничения за използване на международни кредити за намалени емисии трябва да са поне толкова строги, колкото е посочено в:
 Член 11а и член 11б от Директива 2003/87/ЕО Регламент (ЕС) No 389/2013 на Комисията от 2 май 2013 г. за създаване на Регистър на ЕС съгласно Директива 2003/87/ЕО на Европейския парламент и на Съвета и решения No 280/2004/ЕО и No 406/2009/ЕО на Европейския парламент и на Съвета и за отмяна на регламенти (ЕС) No 920/2010 и (ЕС) No 1193/2011 на Комисията.
 —
 Член 5 и член 6 от Закона за CO2
 —
 Член 4, член 4а, параграф 1 от Наредбата за CO2 и приложение 2 към нея,
 във вида, в който са в сила на датата на влизане в сила на настоящото споразумение.
 Количествени ограничения за използването на международни кредити за намалени емисии
 Член 11а от Директива 2003/87/ЕО.
 Използването трябва да бъде равно на 1,5 % от верифицираните емисии за периода до 2020 г.
 Набиране на данни за тонкилометрите през референтната година
 Член 3д от Директива 2003/87/ЕО.
 Без да засяга разпоредбата по-долу, набирането на данни за тонкилометрите се прави по същото време и със същите методи, както набирането на данни за тонкилометрите за нуждите на СТЕ на ЕС.
 До 2020 г. и в съответствие с Наредбата относно набирането на данни за тонкилометрите, реализирани от операторите на въздухоплавателни средства, във вида в който тази Наредба е в сила на датата на влизане в сила на настоящото споразумение, референтната година за набиране на данни за швейцарските въздухоплавателни дейности е 2018 г.
 Мониторинг и докладване
 —
 Член 14 от Директива 2003/87/EО и приложение IV към нея,
 —
 Регламент (ЕС) No 601/2012 на Комисията от 21 юни 2012 г. относно мониторинга и докладването на емисиите на парникови газове съгласно Директива 2003/87/ЕО на Европейския парламент и на Съвета,
 във вида, в който са в сила на датата на подписване на настоящото споразумение
 Разпоредбите относно мониторинга и докладването трябва да бъдат със същата степен на строгост като тези в СТЕ на ЕС.
 Верифициране и акредитиране
 —
 Член 15 от Директива 2003/87/EО и приложение V към нея
 —
 Регламент (ЕС) No 600/2012 на Комисията от 21 юни 2012 г. относно проверката на докладите за емисии на парникови газове и на докладите за тонкилометри и относно акредитацията на проверяващи органи съгласно Директива 2003/87/ЕО на Европейския парламент и на Съвета,
 във вида, в който са в сила на датата на подписване на настоящото споразумение
 Разпоредбите относно верифицирането и акредитирането трябва да бъдат със същата степен на строгост като тези в СТЕ на ЕС.
 Администриране
 Прилагат се критериите, посочени в член 18а от Директива 2003/87/ЕО. За тази цел и в съответствие с член 25а от Директива 2003/87/ЕО Швейцария се счита за администрираща държава членка от гледна точка на разпределянето на администрирането на оператори на въздухоплавателни средства на Швейцария и на държави — членки на ЕС (ЕИП).
 Съгласно член 25а от Директива 2003/87/ЕО компетентните органи на държавите членки на ЕС (ЕИП) носят отговорност за всички задачи във връзка с администрирането на разпределените


text:
им оператори на въздухоплавателни средства, включително и задачите във връзка със СТЕ на Швейцария (например получаването на верифицирани доклади за емисиите, обхващащи въздухоплавателни дейности както в ЕС, така и в Швейцария, предоставянето, издаването и прехвърлянето на квоти за емисии, спазването на изискванията и правоприлагането, и т.н.).
 Европейската комисия съгласува двустранно със Швейцарските компетентни органи предаването на съответната документация и информация.
 По-специално, Европейската комисия осигурява прехвърлянето до швейцарските компетентни органи в съответствие с член 25а от Директива 2003/87/ЕО на количествата издадени от ЕС квоти, необходими за безплатно предоставяне на оператори на въздухоплавателни средства, администрирани от Швейцария.
 В случай на двустранно споразумение относно администрирането на полети, извършвани с използване на Европейското летище Базел-Мюлуз-Фрайбург, което не включва някакво изменение на Директива 2003/87/ЕО, Европейската комисия улеснява, както е уместно, прилагането на настоящото споразумение, стига това да не води до двойно отчитане.
 В съответствие с Наредбата за CO2, във вида, в който тя е в сила на датата на влизане в сила на настоящото споразумение, Швейцария ще отговаря за администрирането на следните оператори на въздухоплавателни средства:
 —
 операторите, имащи валиден лиценз за въздухоплавателна дейност, предоставен от Швейцария, или
 —
 операторите с най-големи предвидени разпределени въздухоплавателни емисии в Швейцария в рамките на свързаните СТЕ.
 Швейцарските компетентни органи отговарят за всички задачи във връзка с администрирането на разпределените на Швейцария оператори на въздухоплавателни средства, включително и задачите във връзка със СТЕ на ЕС (например получаването на верифицирани доклади за емисиите, обхващащи въздухоплавателни дейности както в ЕС, така и в Швейцария, предоставянето, издаването и прехвърлянето на квоти за емисии, спазването на изискванията и правоприлагането, и т.н.).
 Швейцарските компетентни органи съгласуват двустранно с Европейската комисия предаването на съответната документация и информация.
 По-специално, швейцарските компетентни органи осигурят прехвърлянето до компетентните органи на ЕС на количествата швейцарски квоти, необходими за безплатно предоставяне на оператори на въздухоплавателни средства, администрирани от държави членки на ЕС (ЕИП).
 Правоприлагане
 Страните прилагат разпоредбите на своите СТЕ по отношение на операторите на въздухоплавателни средства, които не изпълняват задълженията си в съответната СТЕ, независимо дали съответният оператор се администрира от компетентен орган на ЕС (ЕИП) или от швейцарски компетентен орган, в случай че правоприлагането от администриращия орган по отношение на този оператор изисква допълнително действие.
 Административно разпределяне на операторите на въздухоплавателни средства
 В съответствие с член 25а от Директива 2003/87/ЕО в списъка на операторите на въздухоплавателни средства, публикуван от Европейската комисия в съответствие с член 18а, параграф 3 от Директива 2003/87/ЕО, се посочва за всеки оператор на въздухоплавателни средства коя е администриращата държава, включително Швейцария.
 Операторите на въздухоплавателни средства, които са разпределени за пръв път на Швейцария след влизането в сила на настоящото споразумение, се администрират от Швейцария с начална дата след 30 април от годината на разпределяне и преди 1 август от годината на разпределяне.
 Двете страни си сътрудничат за споделяне на съответната документация и информация.
 Разпределението на даден оператор на въздухоплавателни средства не засяга обхващането на този оператор на въздухоплавателни средства от съответната СТЕ (т.е. оператор, попадащ в обхвата на СТЕ на ЕС и администриран от швейцарския компетентен орган, има същата степен на задължения в рамките


text:
на СТЕ на ЕС както в рамките на СТЕ на Швейцария, и съответно vice versa).
 Условия и ред за прилагането
 Всякакви евентуални допълнителни условия и ред, необходими за организацията на работата и сътрудничеството в рамките на единния уебсайт за титуляри на партиди за въздухоплавателни квоти за емисии се разработват и приемат от Съвместния комитет след подписването на настоящото споразумение, в съответствие с членове 12, 13 и 22 от настоящото споразумение. Те започват да се прилагат по същото време като настоящото споразумение.
 Съдействие от Евроконтрол
 За целите по въздухоплавателната част от настоящото споразумение, Европейската Комисия включва Швейцария в мандата, даден на Евроконтрол във връзка със СТЕ на ЕС.
 В. Основни критерии за регистрите
 СТЕ на всяка от страните включва регистър и дневник на трансакциите, които са в съответствие със следните основни критерии във връзка с механизмите и процедурите за сигурност, както и във връзка с откриването и управлението на партиди.
 Основни критерии във връзка с механизмите и процедурите за сигурност:
 В регистрите и дневниците на трансакциите трябва да са защитени поверителността, интегритетът, наличието и автентичността на съхранените в системата данни. За тази цел страните прилагат следните механизми за сигурност:
 Основни критерии
 За достъп до партидите се изисква да има двуфакторен механизъм за идентификация на всички потребители, имащи достъп до съответната партида.
 Изисква се механизъм за подписване на трансакциите както при тяхното иницииране, така и при тяхното одобряване. Потвърдителният код трябва да се изпраща на потребителите по различен от обичайния канал за връзка (out-of-band).
 Всяка от изброените по-долу операции се инициира от едно лице и се одобрява от друго лице (принцип на 4-те очи):
 —
 всички извършвани от администратор операции, освен ако са в сила обосновани изключения съгласно Техническите стандарти за свързването (LTS);
 —
 всички прехвърляния на емисионни единици, освен ако с алтернативна мярка се постига същото равнище на сигурност.
 Създава се система за уведомления, която да предупреждава потребителите при извършване на операции с техните партиди и наличности.
 Прилага се 26-часов интервал между инициирането на прехвърляне и неговото изпълнение, така че всички потребители да получат информация и да могат да спрат прехвърляне, за което се подозира, че е незаконно.
 Швейцарският администратор и централният администратор на Съюза предприемат стъпки за информиране на потребителите за техните отговорности във връзка със сигурността на техните системи (персонални компютри, мрежи) и във връзка с боравенето с данни/навигирането в Интернет.
 Основни критерии във връзка с откриването и управлението на партиди:
 Основни критерии
 Откриване на партида на оператор (операторска партида):
 Заявлението на оператор или компетентен орган с искане за откриване на партида на оператор (основна партида — holding account) се адресира до националния администратор (в случая на Швейцария — Федералната служба по околната среда, FOEN). Заявлението съдържа достатъчно информация за идентифициране на инсталацията, попадаща в обхвата на СТЕ, както и подходящ идентификатор (ID) на инсталацията.
 Откриване на партида на оператор на въздухоплавателни средства:
 Всеки оператор, попадащ в обхвата на СТЕ на Швейцария и/или на СТЕ на ЕС, има една партида на оператор на въздухоплавателни средства. Този вид на партиди на администрираните от швейцарския компетентен орган оператори на въздухоплавателни средства


text:
се поддържат в Швейцарския регистър. Съответното заявление от оператора на въздухоплавателни средства или негов упълномощен представител се отправя до националния администратор (в случая на Швейцария — FOEN) в рамките на 30 работни дни от одобрението на мониторинговия план на оператора на въздухоплавателни средства или от неговото прехвърляне от държава — членка на ЕС до Швейцарските власти. Заявлението съдържа уникалния код (уникалните кодове) на летателните апарати, които се експлоатират от заявителя и попадат в на СТЕ на Швейцария и/или на СТЕ на ЕС.
 Откриване на лична партида/партида за квоти на лице:
 Заявлението за откриване на лична партида/партида за квоти на лице се отправя до националния администратор (в случая на Швейцария — FOEN). То съдържа достатъчна информация за идентифициране на титуляря/заявителя и включва най-малко следното:
 —
 за физическо лице: доказателство за самоличността и данни как да се влезе в контакт
 —
 за юридическо лице:
 —
 копие от търговския регистър ИЛИ
 —
 инструментите за учредяване на юридическото лице и документ, доказващ регистрацията на юридическото лице
 —
 данни за съдимост на физическото лице или за юридическото лице — на неговите директори
 Упълномощени представители/представители по партидата:
 За всяка партида има поне един упълномощен представител/представител по партидата, номиниран от бъдещия титуляр на партидата. Упълномощените представители/представителите по партидата инициират трансакции и други процеси от името на титуляря на партидата. При номинирането на упълномощения представител/представител по партидата се предоставя следната информация за упълномощения представител/представителя по партидата:
 —
 Име и данни за контакт
 —
 Документ за самоличност
 —
 Свидетелство за съдимост
 Проверка на документите:
 Всяко копие на документ, подадено като доказателство при откриване на лична партида/партида за квоти на лице или при номиниране на упълномощен представител/представител по партида, трябва да е заверено като копие - вярно с оригинала. Копията на документи, издадени извън държавата, изискваща копието, трябва да бъдат легализирани. Датата на заверка или легализиране не трябва да предхожда с повече от три месеца датата на подаване на документите.
 Отказ за откриване или актуализиране на партида или за номиниране на упълномощен представител/представител по партида:
 Националният администратор (в случая на Швейцария — FOEN) може да откаже да открие или да актуализира партида или да номинира упълномощен представител/представител по партида, при условие че отказът е разумен и може да бъде обоснован. Отказът се обосновава на поне едно от следните основания:
 —
 предоставените документи и информация са непълни, остарели или другояче неточни или фалшиви;
 —
 евентуалният представител е обект на разследване или е бил осъден през предходните пет години за измама, включваща квоти или единици по Протокола от Киото, пране на пари, финансиране на тероризъм или други тежки престъпления, за които партидата може да се използва като инструмент;
 —
 причини, изложени в националното право или правото на Съюза.
 Редовен преглед на информацията относно партидите:
 Титулярите на партиди а незабавно докладват до националния администратор (в случая на Швейцария — FOEN) за всяка промяна в данните за партидата или за потребителя, което да се придружава от своевременно изпращане на информация съгласно изискванията на националния администратор, носещ отговорност за одобряване на актуализацията на съответната партида.
 Поне веднъж на всеки три години националният администратор проверява дали


text:
информацията, представена във връзка с дадена партида, продължава да е пълна, актуална, точна и достоверна, и при необходимост изисква от титуляря на партидата уведомление за настъпили промени.
 Суспендиране на достъпа до партида:
 Достъпът до партиди може да бъде суспендиран в случай на нарушение на коя да е разпоредба на член 3 от настоящото споразумение относно регистрите или в случай на висящо разследване на възможно нарушение на тези разпоредби.
 Поверителност и предоставяне на информацията:
 Информацията, включително наличностите по всички партиди, всички извършени трансакции, уникалния идентификационен код на квотите и уникалната числова стойност на серийния номер на единиците по Протокола от Киото, които се притежават или са засегнати от трансакция, и се съдържат в Дневника на ЕС за трансакциите (EUTL) или в Швейцарския допълнителен дневник за трансакциите (SSTL), или съответно в Регистъра на Съюза, в Швейцарския регистър или във всеки друг регистър на страна по Протокола от Киото, се считат за поверителна.
 При поискване такава поверителна информация може да бъде предоставена на съответни публични организации, ако искането има легитимна цел и е обосновано, необходимо и пропорционално за целите на разследване, разкриване, наказателно преследване, данъчно администриране, правоприлагане, одитиране и финансов надзор за предотвратяване и борба срещу измамите, прането на пари, финансирането на тероризъм, други сериозни престъпления, манипулиране на пазара или други нарушения на правото на Съюза или националното законодателство на държава — членка на ЕИП или на Швейцария, както и за осигуряване на доброто функциониране на СТЕ на Съюза и на СТЕ на Швейцария.
 Г. Основни критерии за тръжните платформи и тръжните дейности
 Организациите, провеждащи търгове за квоти в СТЕ на страните, отговарят на посочените по-долу основни критерии и да провеждат търговете в съответствие с тези основни критерии.
 Основни критерии
 1
 Организацията, която провежда търга, се избира чрез процес, осигуряващ прозрачност, пропорционалност, равноправно третиране, недискриминация и конкуренция между различните потенциални тръжни платформи, въз основа на законодателството на ЕС или националното законодателство в областта на обществените поръчки.
 2
 Провеждащата търга организация трябва да е оторизирана за такава дейност и да осигурява необходимите гаранции за надлежно провеждане на своите операции; тези гаранции включват, наред с други неща, механизми за идентифициране и справяне с потенциалните вредни последици от евентуални конфликти на интереси и с рисковете, на които е изложен пазарът, както и прозрачни и недискреционни правила и процедури за честно и надлежно провеждане на търговете, и достатъчни финансови ресурси за улесняване на надлежното функциониране.
 3
 Достъпът до търговете подлежи на минимално допустими изисквания за адекватни надлежни проверки на клиентите, за да се осигури, че участниците няма да навредят на провеждането на търговете.
 4
 Тръжният процес трябва да е предсказуем, по-специално по отношение на насрочването във времето и последователността на продажбите, както и на прогнозните количества предлагани квоти. Основните елементи на метода за тръжна продажба, включително графика, датите и прогнозните количества продавани квоти, с е публикуват на уебсайта на организацията, натоварена с тръжната продажба, поне един месец преди да започнат търговете. Всяка значима корекция също се обявява предварително, колкото е практически възможно по-рано.
 5
 Тръжната продажба на квотите се извършва с цел да се свежда до минимум